香港高等法院原訟法庭

香港高等法院原訟法庭，簡稱原訟法庭或原訟庭，係香港高等法院嘅一部分。

原訟法庭係香港最高級嘅原訟法院，對民事案件同埋刑事案件都有無限嘅司法管轄權，所以原訟法庭好多時候都係審理一啲最嚴重嘅罪行，例如謀殺、誤殺、強姦、綁架、行劫、販運毒品同埋香港國安法嘅罪行等等。除咗涉及到中華人民共和國國防或外交呢啲國家行為之外，原訟法庭可以聆訊香港任何嘅刑事訴訟。至於民事索償方面，原訟法庭只會處理金額大過港幣一百萬蚊的案件；佢亦都會處理來自裁判法院、小額錢債審裁處、淫亂物品審裁處、勞資審裁處同埋小額薪酬索償仲裁處嘅上訴案件。

香港司法機構